|  |  |  |
| --- | --- | --- |
| |  | | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΜΑΘΙΑΣ**  **ΔΗΜΟΣ ΒΕΡΟΙΑΣ**  Μητροπόλεως 46, Βέροια | |  |

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΠΡΟΜΗΘΕΙΩΝ

Πληροφορίες: Αντώνιος Μπαζάκας

## Tηλ. : 23313 50648

E mail: [bazakas@veria.gr](mailto:bazakas@veria.gr)

Προς: **Κάθε ενδιαφερόμενο**

**ΠΡΟΣΚΛΗΣΗ ΥΠΟΒΟΛΗ ΠΡΟΣΦΟΡΑΣ**

Ο Δήμος Βέροιας πρόκειται να προβεί στην απευθείας ανάθεση της υπηρεσίας **«Αστική επίγεια καταπολέμηση κουνουπιών στο Δήμο Βεροίας για το έτος 2025»** ,συνολικήςπροϋπολογισθείσας δαπάνης **20.153,10€ (χωρίς ΦΠΑ) και 24.989,84 (με ΦΠΑ 24%**) και καλεί τους ενδιαφερόμενους να καταθέσουν σχετικές προσφορές (οικονομική και τεχνική προσφορά), σύμφωνα με την επισυναπτόμενη έκθεση τεχνικών προδιαγραφών- μελέτη και τον ενδεικτικό προϋπολογισμό.

**Η τεχνική προσφορά θα εμπεριέχει όλα τα απαιτούμενα πιστοποιητικά , δικαιολογητικά και ασφαλιστικές καλύψεις , που ζητούνται με την υπ.αριθμ. 1/2025 τεχνική έκθεση-μελέτη της Δ/νσης Κοινωνικής Προστασίας-Παιδείας-Πολιτισμού-τμήμα Προστασίας και Προαγωγής της Δημόσιας Υγείας.**

Για την κάλυψη της ανωτέρω δαπάνης , έχει εκδοθεί η υπ’ αριθμ. 637 (ΑΔΑ : ΨΠΒΠΩ9Ο-Γ66 , ΑΔΑΜ : 25REQ016534273) απόφαση ανάληψης υποχρέωσης.

Η χρονική διάρκεια της σύμβασης θα είναι από την υπογραφή της μέχρι 31 Δεκεμβρίου 2025, αλλά το προτεινόμενο έργο θα πρέπει να έχει ολοκληρωθεί μέχρι την 31η Οκτωβρίου 2025.

Οι υπηρεσίες ,θα παρέχονται σύμφωνα με τα προβλεπόμενα στην επισυναπτόμενη τεχνική έκθεση.

Σημειώνουμε , την υποχρέωση ηλεκτρονικής τιμολόγησης και ανάρτησης αυτού ,στη βάση δεδομένων GSIS – ΕΔΗΤ ,σύμφωνα με το ν. 4601/2019 περί ηλεκτρονικής τιμολόγησης ,την ΚΥΑ με αριθμ. 52445 / 04.04.2023 περί υποχρέωσης υποβολής ηλεκτρονικών τιμολογίων από τους οικονομικούς φορείς , Την με αριθμ. 82240/11.06.2024 εγκύκλιο του Υπουργείου Εθνικής Οικονομίας και Οικονομικών , το ν.5104/2024 -Α/58 (Κώδικας φορολογικής διαδικασίας και άλλες διατάξεις) , στο Κεφάλαιο Γ’ (Κανόνες για την ηλεκτρονική τιμολόγηση).

Οι προσφορές μπορούν να κατατίθενται σε έντυπη μορφή , στο Τμήμα Προμηθειών του Δήμου Βέροιας, Μητροπόλεως 46, Τ.Κ. 59100, ή ηλεκτρονική μορφή (μέσω ηλεκτρονικού ταχυδρομείου στο mail : bazakas@veria.gr) **, μέχρι και την Παρασκευή 04-03-2025 και ώρα 14:00 μ.μ**.

Η ανάθεση της υπηρεσίας θα γίνει με απόφαση Δημάρχου μετά την αξιολόγηση των προσφορών. Πριν την ανάθεση ,ο μειοδότης οφείλει να προσκομίσει, προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 και του άρθρου 74 του Ν.4412/2016 τα παρακάτω δικαιολογητικά, τα οποία οφείλουν να είναι σε ισχύ κατά την ημερομηνία κατάθεσης της προσφοράς :

**1**. Απόσπασμα ποινικού μητρώου, το οποίο πρέπει να έχει εκδοθεί έως τρεις (3) μήνες πριν την υποβολή του.

Η υποχρέωση του προηγούμενου εδαφίου αφορά: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή  
γ) στις περιπτώσεις των συνεταιρισμών, τα μέλη του Διοικητικού Συμβουλίου, ή  
δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

ή

1α. Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου ότι δεν συντρέχουν οι λόγοι αποκλεισμού της [παραγράφου 1 του άρθρου 73  του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-73-%CE%BB%CF%8C%CE%B3%CE%BF%CE%B9-%CE%B1%CF%80%CE%BF%CE%BA%CE%BB%CE%B5%CE%B9%CF%83%CE%BC%CE%BF%CF%8D-%CE%AC%CF%81%CE%B8%CF%81%CE%BF-57-%CF%80%CE%B1%CF%81%CE%AC%CE%B3/). Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νομίμου εκπροσώπου, όπως αυτός ορίζεται στο άρθρο [79Α του Ν.4412/2016](https://dimosnet.gr/blog/laws/%ce%ac%cf%81%ce%b8%cf%81%ce%bf-79%ce%b1-%cf%85%cf%80%ce%bf%ce%b3%cf%81%ce%b1%cf%86%ce%ae-%ce%b5%cf%85%cf%81%cf%89%cf%80%ce%b1%cf%8a%ce%ba%ce%bf%cf%8d-%ce%b5%ce%bd%ce%b9%ce%b1%ce%af%ce%bf%cf%85-%ce%b5/).Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή γ) στις περιπτώσεις των συνεταιρισμών, τα μέλη του Διοικητικού Συμβουλίου, ή δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**2**. Πιστοποιητικό της αρμόδιας κατά περίπτωση αρχής, από το οποίο να προκύπτει ότι είναι ενήμεροι ως προς τις φορολογικές τους υποχρεώσεις, και τις υποχρεώσεις που αφορούν τις εισφορές κοινωνικής ασφάλισης, των ιδίων ως και των εργαζομένων τους. Τα πιστοποιητικά της παρούσας παραγράφου πρέπει να είναι σε ισχύ κατά το χρόνο υποβολής τους, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρεις (3) μήνες πριν την υποβολή τους.

Διευκρινίζεται ότι το πιστοποιητικό ασφαλιστικής ενημερότητας:

- αφορά τόσο την κύρια όσο και την επικουρική ασφάλιση,

- αφορά όλους τους απασχολούμενους με οποιοδήποτε σχέση εργασίας στην επιχείρηση του συμμετέχοντος συμπεριλαμβανομένων των εργοδοτών που είναι ασφαλισμένοι σε διαφορετικά Τμήματα του ΕΦΚΑ και όχι μόνο τους ασφαλισμένους στο Τμήμα Μισθωτών του ΕΦΚΑ,

- σε περίπτωση εταιρειών (νομικών προσώπων), αφορά την ίδια την εταιρεία (το νομικό πρόσωπο) και όχι τα φυσικά πρόσωπα που τη διοικούν ή την εκπροσωπούν.

**3**. Υπεύθυνη δήλωση:

α. περί μη επιβολής σε βάρος του οικονομικού φορέα της κύρωσης του οριζόντιου αποκλεισμού από διαδικασίες σύναψης δημοσίων συμβάσεων, σύμφωνα τις διατάξεις του άρθρου 74 του Ν. 4412/2016,

β. περί γνησιότητας της εκτύπωσης της ΑΑΔΕ ή του ΓΕΜΗ για τους ΚΑΔ.

Οι υπεύθυνες δηλώσεις γίνονται αποδεκτές εφόσον έχουν συνταχθεί **μετά την** κοινοποίησητης παρούσας πρόσκλησης και θεωρούνται για το γνήσιο της υπογραφής.

**4**. Αποδεικτικά έγγραφα νομιμοποίησης και ειδικότερα:

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Για την απόδειξη της νόμιμης σύστασης και των μεταβολών του νομικού προσώπου, εφόσον αυτή προκύπτει από πιστοποιητικό αρμόδιας αρχής (πχ γενικό πιστοποιητικό του ΓΕΜΗ), αρκεί η υποβολή αυτού, εφόσον έχει εκδοθεί έως τρεις (3) μήνες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα νόμιμης σύστασης και μεταβολών (όπως καταστατικά, πιστοποιητικά μεταβολών, αντίστοιχα ΦΕΚ, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

**5**. Για την απόδειξη καταλληλόλητας για την άσκηση επαγγελματικής δραστηριότητας προσκομίζει πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης, είτε εκτύπωση από την ΑΑΔΕ ή το ΓΕΜΗ στην οποία εμφανίζονται οι Κ.Α.Δ. της επιχείρησης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού, ή εκτύπωση από την ΑΑΔΕ ή το ΓΕΜΗ στην οποία εμφανίζονται οι Κ.Α.Δ. της επιχείρησης. Το εν λόγω δικαιολογητικό πρέπει να έχει εκδοθεί εντός τριάντα (30) εργάσιμων ημερών πριν από την υποβολή του.

Για περισσότερες πληροφορίες, οι ενδιαφερόμενοι μπορούν να απευθύνονται στο Δήμο Βέροιας (Γραφείο Προμηθειών, Μητροπόλεως 46, ισόγειο, τηλ.: 23313 50648 , τις εργάσιμες ημέρες και ώρες από τις 8.00 πμ. – 15.00 μμ.

|  |
| --- |
| **O Αντιδήμαρχος Οικονομικών**  **Κωνσταντίνος Βασιλειάδης** |

Συνημμένα:

1. Μελέτη- Ενδεικτικός προϋπολογισμός
2. Έντυπο οικονομικής προσφοράς
3. Υπεύθυνη δήλωση